9-те Най-Добри Външни Батерии - Besto.bg - Мнения, Избор, Препоръки\nВъншните батерии имат много имена, някои от които портативни батерии, портативни зарядни, пауър банк, power bank, джобни зарядни и т.н.\nНо както и да ги наричате вие, тяхното предназначение е едно и също – да зареждат вашия телефон или таблет без да имате нужда от контакт наблизо.\nВъншните батерии идват в различни размери и форми като по-малките по размер могат да спасят телефона ви от изгасване при изтощена батерия и да му помогнат да изкара докато се приберете вкъщи, а по-големите могат да го заредят напълно, дори да заредят две или повече устройства наведнъж.\nСпоменавайки това, ще забележите, че има външни батерии, които имат вграден кабел за зареждане, а други имат просто портове, в които се поставя кабел.\nТочно така – портове, в множествено число, това означава, че можете да зареждате множество устройства на един път.\nЗащо да изберете външна батерия за своя телефон или таблет?\nМобилните устройства като смартфони и таблети улесняват много живота ни.\nПовечето от нас са свикнали дотолкова с тях, че не биха издържали дълго ако същите останат без батерия и изгаснат през деня.\nПодобна ситуация би била доста неприятна, особено ако скоро няма да се приберем или отбием до място, където има контакт да включим своето зарядно.\nПреди всичко малката по размер и тегло външна батерия може да се носи навсякъде.\nЗа да се поддържа малък размер и тегло, батерията няма да е с голям капацитет, но би трябвало да е достатъчна, за да зареди поне веднъж телефона ви.\nПросто я зареждайте напълно когато сте вкъщи и при излизане я вземете в джоба, чантата или раницата си. Когато имате нужда я свържете към телефона си и можете да продължите заниманията си.\nНикога повече няма да ви се налага да се притеснявате за нивото на заряд на батерията в телефона си.\nКак да изберете външна батерия за своя телефон или таблет?\nАко следвате съветите в ръководството ни, избирането на външна батерия не би трябвало да представлява трудност.\nВсе пак е добре да обмислите най-важните фактори при избора – размер и капацитет на батерията, мощността на заряд, брой портове за зареждане, включени ли са кабели, време за заряд на самата батерия, безопасност и качество.\nИзбиране размер на външната батерия\nТук не става дума само за това коя батерия ще се побера в джоба или чантата ви.\nРазмерът на батерията определя и нейния капацитет.\nПовечето външни батерии имат изписан броя mAh или милиампери-час.\nНай-разпространени според размера и капацитета са батерии от 2000 до 10 000 mAh, но има и батерии достигащи до 26 000 mAh.\nКолкото повече милиампер-часа имаме, толкова по-голям е капацитета на батерията, т.е. ще зарежда повече пъти преди самата батерия да има нужда от презареждане.\nПовечето хора използват външните батерии, за да зареждат своите смартфони и таблети, но всъщност те могат да се използват за зареждане на всяко устройство през USB, например GoPro камери, четци Kindle и дори блутут слушалки.\nРазбира се, по-големите устройства имат по-големи батерии, които съответно се нуждаят от повече милиампер-часа за пълно зареждане, т.е. за тях от полза ще ви бъде по-голяма като размер и капацитет батерия.\nТака например една малка батерия с капацитет от 2000 mAh ще зареди вашия смартфон при спешна нужда и вероятно до самото й изтощаване той ще бъде зареден наполовина.\nТози тип батерии са подходящи за носене дори в джоба,но не стават за зареждане на таблет.\nСредният размер външни батерии с примерен капацитет от 6000 mAh могат да заредят напълно смартфона ви между два и три пъти, а таблета от един до път и половина, преди да имат нужда от презареждане.\nПо-тежест и размер са средни и могат да се носят в малка дамска чанта и според модела, може и да се поберат в по-голям и широк джоб.\nГолемите батерии като размер и капацитет, например около 10 000 mAh, могат да заредят смартфона между три и четири пъти, а таблета около два пъти, преди да се изтощят напълно.\nТе са най-тежки и обемни и в повечето случаи са подходящи за носене в по-голяма дамска чанта или в раница.\nПомислете за отдаваната мощност – важен фактор за бързо зареждане\nТехнически към стандартният USB порт на външната батерия може да се включи всеки стандартен USB кабел.\nВъпреки това количеството мощност, която може да се отдаде варира.\nТака батерия, която зарежда само едно устройство и има мощност от 1 ампер ще зарежда сравнително бавно, дори да има по-голям от необходима капацитет (милиампер-часа).\nВ същия случай ако батерията има мощност от 2 ампера, тя ще зарежда смартфона с оптимална скорост, т.е. възможно най-бързо.\nПри батериите, които могат да зареждат две или повече устройства, отдаваната обща мощност (т.е. за всички портове) започва от 2.4 ампера.\nТова позволява оптимално зареждане на два смартфона, но ако се зареждат смартфон и таблет – скоростта на зареждане няма да е възможно най-бързата.\nПри обща мощност от 5.4 ампера зареждането на два смартфона или таблета ще бъде на оптимална скорост.\nБрой USB портове – за да знаете до колко устройства можете да зареждате\nОбикновено по-големите батерии с повече mAh имат повече от един USB порт.\nТова им позволява да зареждат две или повече устройства едновременно.\nТе са идеални, ако имате повече от един смартфон, имате смартфон и таблет или просто искате да помогнете на приятел да зареди и своя телефон.\nС батерия, която разполага с повече от един USB порт можете да зареждате и смартфона си и например своята GoPro камера.\nДруг примерен вариант е зареждане на смартфон и блутут слушалки.\nАко сте избрали батерия с достатъчно голям капацитет (mAh) дори спокойно можете да заредите напълно своя смартфон и таблет.\nВсеки отделен порт зарежда индивидуално и така зареждането на всички устройства става едновременно.\nВероятно външната ви батерия ще има кабел в комплекта\nВ комплекта на външната батерия има ли кабел, с който тя самата да се зарежда при нужда?\nВсяка външна батерия трябва да има кабел за зареждане в комплекта, за да може самата батерия да се зареди при нужда.\nТози кабел служи за зареждане от контакта или друг USB порт, например този на компютъра ви.\nА има ли кабел за зареждане на външните устройства от батерията?\nВ някои комплекти може да се намери кабел, който да зарежда външните устройства (смартфони, таблети и т.н.) от самата батерия, но не винаги.\nОсвен това вероятно е този кабел да е с микро USB, така че ако устройствата ви ползва Lightning порт или USB-C порт, вероятно сами ще трябва да си купите кабел.\nНякои външни батерии обаче имат в комплекта различни кабели, като това може да се провери на самата опаковка.\nОбикновено е изписано какво съдържа комплекта.\nИма модели, чиито кабели са вградени в самата батерия, а при други те са откачат и сменят според това какъв тип устройство ще се зарежда.\nБатериите с кабели, запоени директно към тях като имат своите очевидни предимства, както и недостатъци.\nНякои модели дори са направени така, че кабелите им да се откачат, но има място в корпуса на самата батерия, където да се сложат, за да бъдат под ръка винаги.\nКак става самото зареждане на външната батерия?\nЗа съжаление все още не е изобретена магическа външна батерия, която да се презарежда сама при нужда.\nНо като цяло те са много лесни за зареждане.\nПросто вкарайте кабела за зареждане в порта на батерията и от другата страна го свържете към зарядно или USB порт на компютър или лаптоп.\nЗарядната мощност на външните батерии варира от 1 до 3 ампера, а някои имат и по-висока.\nКазано по-просто, колкото повече зарядна мощност има една батерия, толкова по-бързо ще се презарежда.\nНякои външни батерии имат светлинна индикация или дисплей, които указват колко от капацитета е останал и дали има нужда от презареждане.\nНасоки за избиране на безопасна външна батерия\nИзбягването на фалшиви и опасни външни батерии става сравнително лесно. Просто следвайте следните стъпки:\nРегистрирайте батерията – някои външни батерии изискват регистриране след покупка, което става чрез въвеждане на серийния номер онлайн на сайта на производителя или на телефонната поддръжка.\nТова е добър метод за активиране на гаранция към производителя и запазване възможността за рекламация. Освен това ще се подсигурите, че продуктът не е фалшив.\nПроверете гаранцията – производителят, страната на производство и вида батерия могат да означават, че ще има разлики в гаранционния период.\nАко не сте сигурни какъв е вашият, просто прочетете дребния шрифт на опаковката или инструкциите за ползване.\nБезопасните външни батерии трябва да са преминали през редица тестове.\nЕфективност – колкото по-ефективна е една външна батерия, толкова по-ниска оперативна температура ще има, което харчи по-малко енергия и увеличава живота на батерията.\nЗащита от претоварване – защитава батерията от това прекалено много енергия да влезе в нея и пренасянето й към зарежданите устройства, като по този начин ги предпазва от претоварване.\nЗащита от пренапрежение – защитава батерията и зарежданите устройства като поддържа напрежението в препоръчителните граници, за да се избегне повреда.\nЗащита от разреждане и презареждане – някои батерии следят заряда, за да предотвратят разреждане или презареждане.\nТестове за температура при екстремни условия – батерията трябва да издържа на екстремни температури и други условия без да представлява опасност.\nВече имате по-ясна представа как да изберете външна батерия, която да отговаря на вашите нужди.\nНашата препоръка е да се спрете на батерия с голям капацитет, например 20 000 mAh, защото батериите на мобилните устройства се изтощават бързо, а благодарение на големия капацитет, подобна външна батерия може да зарежда дълго без нужда от презареждане, което я прави изгодна покупка от страна на разход и бъдещо ползване. Предоставяме ви списък с някои от най-добрите външни батерии, които можете да закупите още днес.\n1. Външна батерия Power Bank V-TAC\nВъншната батерия Power Bank V-TAC е едно страхотно предложение, което ще ви позволи да зареждате устройствата си, където и да сте. Капацитетът ѝ възлиза на 10000 mAh, които ще ви бъдат предостатъчни за няколко зареждания. Същевременно отдаваната мощност на продукта възлиза на 2 A, така че зареждането ще се случва бързо и безпроблемно. Устройството разполага с дисплей, който да ви индикира за оставащата в него енергия. Това, което го прави истински страхотно обаче представлява възможността за безжично зареждане извън останалите 2 USB порта. Ако вашият смартфон е подходящ за това, можете да се възползвате от последните технологии.\n2. Външна батерия Asus ZenPower\nТази елегантна и компактна външна батерия, произведена от Asus разполага с анодизиран алуминиев корпус. При използване на стандартен кабел устройството може да зарежда смартфона или таблета ви в продължение на цели 6 часа. Светлинен индикатор ви сигнализира колко от 10050-те mAh са налични за употреба. С тяхна помощ ще можете неколкократно да заредите както смартфона, така и таблета си. Преносимата батерия разполага с един USB и един micro USB порт, които ви позволяват да я използвате спокойно заедно с кабелите, с които разполагате.\n3. Външна батерия TP-LINK Ally\nТази външна батерия е едно още едно страхотно, макар и малко по-тежко предложение. Разполага с два USB и един micro USB порта, които ви дават възможност да зареждате няколко устройства едновременно. Големият капацитет на батерията, възлизащ на 15600, ви гарантира, че това ще се случи безпрепятствено. Междувременно 2,4 А отдавана мощност се грижат за бързото зареждане на свързаните устройства. Тази външна батерия е особено подходяща, ако използвате редовно използвате няколко устройства в движение. Единственото, което трябва да направите, е да се снабдите с подходящи кабели, които да ви осигурят свързването.\n4. Преносима батерия Hoco B23A\nКорпусът ѝ е изработен от огнеупорен материал и разполага с елегантен дисплей, който ви информира за състоянието ѝ. Капацитетът на батерията възлиза на 15000 mAh, които ще ви бъдат предостатъчни за неколкократното зареждане на всеки смартфон или таблет. Главният USB порт на батерията ви осигурява 2 А отдавана мощност, а допълнителният идва на помощ с 1 А отдавана мощност, когато ви се наложи да заредите повече от едно устройство.\n5. Преносима батерия Xiaomi Mi Power Bank\nXiaomi Mi Power Bank е една прекрасна, лека, компактна и елегантна преносима батерия, която ще бъде изцяло на вашите услуги. Корпусът ѝ е изработен от алуминий, а самата тя разполага с 9 нива на защита, които се грижат за нея самата, както и за зарежданите устройства. Батерията разполага със стандартен USB, както и micro USB порт, които ви дават възможност да зареждате две устройства с различни кабели. Изходящото напрежение възлиза на 2,1 А, така че зареждането се осъществява бързо и безпроблемно. Капацитетът на батерията е 10400 mAh, които ще ви бъдат напълно достатъчни за няколко зареждания.\n6. Външна батерия Anker PowerCore+\nТази външна батерия е изключително елегантна и удобна за употреба. Устройството разполага с два USB порта и един micro USB порт, който се използва за неговото зареждане. Батерията разполага с капацитет от 13400 mAh и специален светлинен индикатор, който сигнализира за оставащия в нея живот. Това, което превръща Anker PowerCore+ в уникално предложение, обаче представлява неговата Quick Charge 3.0 технология за свръхбързо зареждане. При отдавана мощност от цели 4,8 А вашият смартфон може да бъде зареден само за около 15-ина минути.\n7. Външна батерия ADATA A10050QC\nВъншната батерия ADATA A10050QC отново разполага с подобна Quick Charge 3.0 технология, чията отдавана мощност също възлиза на 4,8 А. Въпреки че ви предлага една идея по-малък капацитет от Anker PowerCore+, това устройство поддържа значително по-ниска пазарна цена, а същевременно 10050 mAh са си напълно достатъчни за няколко зареждания. Micro USB порт се грижи за зареждането на самата батерия, а един USB и един USB Type-C порт ви осигуряват различни възможности за отдаване на заряда. Тази външна батерия си остава едно елегантно, компактно и истински изкушаващо предложение.\n8. Външна батерия Diva PB-50\nТази външна батерия не впечатлява кой знае колко с 5000 mАh капацитет. Тя обаче е наистина лека и компактна и е подходяща за вас, ако сте в движение и разполагате с едно устройство, което периодично ви се налага да зареждате през деня. Светлинен индикатор сигнализира за оставащия в батерията живот. Същевременно разполагате с 4-те най-използвани порта, което ви гарантира безпроблемно зареждане. Това са по един USB, USB Type-C и micro USB порт, чиято отдавана мощност възлиза на 2,1 А и един Lightning порт с отдавана мощност от 1 А.\n9. Външна батерия Mercedes Powerbank MEPB5KAESBK\nВъншната батерия Mercedes Powerbank MEPB5KAESBK впечатлява със своя стилен и оптимизиран дизайн. Корпусът ѝ е изработен от нехлъзгащото се ABS покритие, разкрасено от емблемата на Mercedes. Вградени светодиоди ви информират за състоянието на батерията, а тя самата се изключва след пълно зареждане. Производителят се е погрижил да обезопаси батерията с всякакви защити. Това устройство ви осигурява 5000 mAh, както и по един USB, micro USB и USB Type-C с отдавана мощност от 2,1 А. За бързото и безпроблемно зареждане на смартфона ви ще се погрижи и включения в комплекта USB/Micro USB кабел.\nКолко дълго ще издържи външната ми батерия?\nВъншните батерии са подобни на батериите в лаптопи, смартфони и други преносими устройства. Тъкмо затова и те обикновено издържат определено количество цикли на зареждане, преди да загубят първоначалния си капацитет. Обикновено литиево-йонните батерии падат на 80% от капацитета си след 500 цикъла на зареждане. Други обаче могат изпитат същата загуба едва след 800 или 900 цикъла. Не се тревожете, вашата батерия със сигурност ще издържи за дълго време, макар и да загуби част от възможностите си.\nВ повечето случаи външните батерии издържат около 4-5 години. Междувременно обаче могат да задържат заряда за около 4-6 месеца без особени загуби на енергия. Естествено, по-нискокачествените батерии няма да издържат толкова дълго. Имайте предвид обаче, че външните батерии с по-голям капацитет обикновено живеят за по-голям период от време. Все пак един цикъл на зареждане може да ви гарантира няколко използвания на батерията. Това означава, че ще изразходите циклите ѝ значително по-бавно.\nБезопасно ли е да оставя външната си батерия за зареждане през нощта?\nНаясно сме, че тази практика вероятно е станала част и от вашето забързано и изискващо смартфон ежедневие. Краткият отговор на въпроса, който много хора си задават, е “да”. За да се избегнат проблемите и опасностите, които презареждането на една батерия може да предизвика, съвременните производители са се погрижили за въпроса. Подобно на смартфоните и външните батерии разполагат с волтажни регулатори. Те дават на батериите информация какво количество енергия могат да поемат и им позволяват да спрат, когато са напълно заредени.\nИмайте предвид обаче, че не всяка външна батерия е проектирана по същия начин. Много от евтините и нискокачествени батерии решават да си спестят производството на подобни защити, а това може да предизвика опасни ситуации. За по-сигурно ви препоръчваме да се запознаете внимателно с ръководството за употреба, преди да си позволите да правите каквото и да е с новата си батерия.\nМога ли да използвам външна батерия с телефона си всеки ден?\nРазбира се, че можете. Външните батерии са създадени тъкмо за да ни се притичват на помощ винаги когато имаме нужда от тях. Ежедневната и постоянна употреба на смартфоните ни често бързо изтощава батериите им и тъкмо тогава ни се налага някак да ги заредим. Имайте предвид обаче, че по-честото зареждане на телефона ви със сигурност ще скъси живота на батерията му.\nКакто вече ви обяснихме, повечето батерии издържат определено количество цикли на зареждане, преди да загубят част от възможностите си. Ако зареждате телефона си веднъж вкъщи и втори път с помощта на външна батерия, това означава, че ще ускорите двойно този процес, тъй като ще изконсумирате наличните цикли значително по-бързо. Така или иначе, ако ви се налага да използвате смартфона си много, може би нямате избор. Ако я използвате правилно, самата външна батерия няма да навреди на телефона ви. Прекомерната употреба е това, което ще скъси живота на батерията му.\nДобре ли е да използвам телефона си, докато е свързан към външна батерия?\nАко сте наясно с рисковете и знаете какво вършите – да. Трябва обаче да имате предвид, че това ще повиши температурата на батериите. Затоплянето се предизвиква и от двата процеса (на зареждане и на отдаване на заряд). Когато използвате телефона си, докато го зареждате, те се реализират едновременно. В повечето случаи батериите на съвременните смартфони, както и тези на външните батерии са изработени от литий. Високата температура, за жалост, не се отразява особено добре на тези батерии.\nТрябва да знаете, че затоплянето на батерията е по-интензивно при наличието на по-нисък заряд в нея. Тъкмо затова е препоръчително да започнете да зареждате телефона си, преди батерията му да е паднала под 20% от капацитета си. Дори и устройството ви да се затопли леко, ако всичко е наред с батерията ви, това няма да предизвика опасни ситуации. Постоянното загряване на батерията ви обаче със сигурност ще скъси живота ѝ.\n2.4 / 5 ( 119 votes )\n7-те Най-Добри Планери\npaur bank пише преди 2 месеца\nИма ли някъде 20000 mah power bank на добра цена или на промоция?\nИма някакви модели в технополис, техномаркет и зора.\nКаква е разликата между външна батерия за телефон, преносима батерия за телефон и пауър банк?\n10000 mah достатъчно ли са?\nТрябва ми за iphone.\nКакво е powerbank s?\nНякакъв тип външна батерия предполагам.\nИма ги на sony на промоция в emag.


Героят от триумфа над Ливърпул спаси Звезда срещу Партизан (видео) - Балкани - Европейски футбол - Sportal.bg\nГероят от триумфа над Ливърпул спаси Звезда срещу Партизан (видео)\n02 март 2019 | 21:07 - Обновена\nЦървена звезда и Партизан не се победиха в 159-ото издание на голямото сръбско дерби. Двубоят завърши 1:1, като Неманя Николич даде преднина на "гробарите" в 37-ата минута, а в 74-ата резервата Милан Павков изравни. Нападателят на Звезда за пореден път през сезона показа, че е играч за големите мачове. Именно с две негови попадения "червено-белите" повалиха Ливърпул в груповата фаза на Шампионската лига, а днес избегнаха неочаквано поражение от вечния съперник.\nПри 0:0 гол на Звезда беше несправедливо отменен заради засада, а малко след това Партизан поведе. След почивката домакините заслужено стигнаха до изравнителен гол и oстанаха непобедени и след 24-ия кръг. Те имат аванс от 7 точки пред втория Раднички (Ниш) и цели 15 пред Партизан.\nИ сблъсъкът през есента завърши 1:1, но оттогава Звезда натрупа солидна преднина и на практика уби интригата около шампионската титла, а Партизан направи доста грешни стъпки и изостана не само от вечния си съперник, но и от изненадата на сезона Раднички.\nЗаради травма от състава на домакините отсъстваше левият бек Милан Родич, а мястото му зае Милан Гаич. Ричмънд Боачи застана на върха на атаката, подпомаган по крилата от Бен Набухан и Марко Марин.\nНаставникът на Партизан Зоран Миркович гласува доверие на 11-годишния талант Страхиня Павлович. Ветеранът Зоран Тошич остана сред резервите, а Милан Смилянич изобщо не беше в групата за двубоя. В предни позиции за "гробарите" стартира Рикардо Гомеш.\nОколо 30 000 фенове изпълниха трибуните на стадион "Райко Митич". Първото по-интересно положение създадоха футболистите на Партизан, но ударът на Гомеш не беше достатъчно качествен и Милан Борян спаси.\nВ 21-ата минута Марко Марин се озова на добра позиция и шутира, но Владимир Стойкович, който преди години пазеше за Звезда, се намеси авторитетно. Малко по-късно страничният съдия сбърка, като вдигна флага, а Бен Набухан не беше в засада. "Звездашите" напразно протестираха и попадението на нападателя беше отменено.\n"Червено-белите" доминираха, но защитата им допусна няколко елементарни грешки. В 35-ата минута Николич от Партизан поиска дузпа за нарушение срещу него, но реферът Груич си замълча. В 37-ата минута отбраната на Звезда изпусна Николич, който изпревари и Борян, а топката бавно пресече голллинията - 0:1!\nВторото полувреме започна с мощен натиск на Цървена звезда. Стойкович за пореден път демонстрира класа и изби над гредата коварен удар с глава на Неманя Милунович. Домакините имаха и други положения, но можеха да изостават с два гола, ако не беше навременното излизане на Борян след поредното объркване на защитниците пред него.\nВ 73-ата минута Звезда изравни. Резервата Милан Павков шутира от границата на наказателното поле по диагонала и този път Стойкович беше безпомощен. Павков се бе появил на терена още в началото на второто полувреме и тактиката на Владан Милойевич отборът му да атакува с двама централни нападатели даде резултат.\nПоследните минути минаха предимно в половината на Партизан, но "черно-белите" не се огънаха. За втори път през сезона те се противопоставиха успешно на по-класния тим на Звезда, но разликата в класирането остава внушителните 15 точки.\nДербито не мина и без грозни сцени. В края на двубоя се стигна до сериозно меле до тъчлинията, в което се включиха и хора от двете скамейки, но реферът Груич не показа червени картони.\n24 кръг, събота 2 март\nЛивърпул Цървена звезда Партизан Раднички (Ниш) Владан Милойевич\nредактор - отдел "Футбол" и "Спорт" Прочетена 2277\n02 март 2019 | 21:27\nПрочетете Много Внимателно!11 годишен време в игра в първенството на Сърбия.А при нас това Кога ще се случи? Рейтинг: 5 0\nОказва се, че въпросният защитник Страхиня Павлович е почти 18-годишен като е роден точно на 24/05/2001, т.е. без 3 месеца само. . . Рейтинг: 6 1\n02 март 2019 | 21:24


Бойният портал » Луис Ортиз: Загубата от Уайлдър се е забила като нож в сърцето ми\nЛуис Ортиз: Загубата от Уайлдър се е забила като нож в сърцето ми\n12/08/2018 | Публикувано в: Бокс, Новини | коментара 2\nКубинския претендент в тежка категория Луис Ортиз се надява да проведе реванш със световния шампион на WBC Дионтей Уайлдър след като загуби от него през март.\nВъпреки че Уайлдър беше сериозно наранен в хода на битката, той съумя да нокаутира Ортиз в десетия рунд.\nЛуис Ортиз заяви, че е гледал срещата многократно и е готов да се реваншира заради поражението си.\n“ Тази загуба се е забила като нож в сърцето ми. Аз съм изключително разочарован от това поражение и искам реванш, за да покажа на всички какво ще направя по различен начин този път.\nВярвам, че заслужавам да получа реванш, особено ако Уайлдър не се бие с Тайсън Фюри. Аз съм единственият съперник, който нарани и почти нокаутира Уайлдър.\nСъществуват редица неща, които бих направил различно, сред които е да се изолирам напълно от света, да тренирам по-здраво и да се съсредоточа повече върху битката.\nТактиката в първата битка беше да атакувам Уайлдър, да го пресирам, което е единственият начин да бъде победен и аз правех точно това, което бяхме планирали да направим до нокаута, „ каза Ортиз.\nЛуис Ортиз: Загубата от Уайлдър се е забила като нож в сърцето ми was last modified: август 12th, 2018 by ludmil\nГошо август 12, 2018 9:23 pm Отговор\nНяма за кога. На тази възраст и с този опит трябваше да знаеш за тези неща предварително.\nМитко август 12, 2018 10:27 pm Отговор\nХаресвам Ортиз, но вместо да хленчи само за Уайлдър като девица за хуй нека да си уреди мач със някой топ боксьор и да атакува ранг листите във другите версии. Там него броят за жив. Сам си го наби във гъза след тая положителна допинг проба на диуретика.


Конституционният съд благослови едрите частни колекционери на антики | Банкеръ\nКонституционният съд благослови едрите частни колекционери на антики\nБез да му е работа, през 2008 г. омбудсманът Гиньо Ганев атакува понятието "държател" и то отпадна от Закона за културното наследство\nПроф. Овчаров, години преди скандалната ситуация с колекцията на г-н Васил Божков, хора от службите сигнализираха, че законодателството по темата с частните колекции и тяхното съдържание не е добре избистрено в полза на държавата и обществото, което води до придобиване и изнасяне на национално богатство.\nТака е и затова ще започна малко по-отдалече. Всички свързват проблемите с този нещастен като съдба закон за паметниците на културата и културното наследство.\nНещата започват още преди 1989 г., когато се появиха първите металотърсачи. Спомням си, че в Шумен имаше едно специално кафене „Магдебург“, в което иманяри се събираха и обменяха информация. Много от частните колекции са създадени именно по това време. Например - покойният Светлин Русев. Той не се посвени в Плевен - на изложба главно от картини - да покаже и каменни мраморни релефи от своя колекция. Този порок е оттогава. Законът беше много стар - от 1969 г., когато нямаше частна собственост.\nПрез 2005 г. със създаването на нов закон за културното наследство се зае Нина Чилова - министър в правителството на Сакскобургготски. Но малко преди това, особено интересно беше едно изказване на президента Първанов. В него той призова да се амнистират колекциите, което включва елемента на престъпление. По това време аз бях един от експертите на Чилова, битката беше тежка. Резултат се получи по времето на следващото правителство - на „Тройната коалиция“, когато Чилова беше шеф на комисията по култура в парламента.\nНай-интересният момент в новия закон беше въвеждането на понятието „държател“ за хората, които не могат да удостоверят откъде притежават паметниците на културата. Искам дебело да подчертая, че не ставаше дума за всички паметници, а само за такива с голямо национално и световно значение. Това е много важен момент, защото големите колекционери започнаха да саботират закона. Да обясня - държателят имаше право да задържи антиката в колекцията си до своята смърт, без да може да я продава или изнася в чужбина, а след това тя трябваше да влезе в националните музеи. Ето това ги раздразни и те организираха голяма кампания срещу закона през 2008 година. Покойният Божидар Димитров също зае такава позиция.\nТова ли бе ситуацията, в която Васил Божков заплаши, че ако законът не бъде променен, ще изнесе колекцията си на площада и собственоръчно ще я изпочупи?\nИмаше го този момент. На мен лично тогава през два часа ми звънеше Кирил Христосков, шефът на фондация „Тракия“ и дясна ръка на Божков, и настояваше да променя позицията си. Впрочем, още преди тези събития аз бях поканен на работа при собственика на „Нове холдинг“. Бях един от първите, които видяха част от ценностите в офиса му – няма да забравя златната маска, която ме потресе. Аз отказах, защото не бях сигурен в произхода на тези ценности.\nКога беше приет закона и какво се случи после?\nТака или иначе през 2009 г. се стигна до приемането на този закон. Президентът Първанов много бързо го подписа, тогавашният омбудсман Гиньо Ганев моментално го вкара в Конституционния съд и частта с "държателите" беше обявена за противоконституционна. Това отвори вратите за създаване на големите частни колекции. Те, всъщност, са три - на Божков, на братя Бобокови в Русе и на Димитър Иванов.\nКакъв е пътят на антиките и през какви етапи минават от намирането и изравянето до частния колекционер?\nВинаги съм го оприличавал на една пирамида, в основата на която са хората с металотърсачите и които през последните години намаляха драстично. Деветдесетте години беше времето на голямото разбиване на нашите паметници. Тогава се ореше направо с трактори - типичен пример е Рациария, която беше буквално съсипана. След иманярите идват прекупвачите и накрая се стига до големите колекционери. Твърди се също, че голяма част от българските предмети са купувани от аукциони в чужбина. Между другото, при някогашната ми среща с Божков, той ми показа три червенофигурни съда, за които каза, че са купени от резервния фонд на Лувъра. Но дали всичко в колекцията му е купено по същия начин, това само прокуратурата може да каже.\nДа разбираме ли, че прекарването през аукциони е един вид „изпиране“ на ценности?\nНе можем да кажем, че всичко, което минава през аукционите е такова, нещата трябва да се доказват. Говорим за документ за произход на предмета. Изнесени бяха данни, че от около 3000 предмета в колекцията на Божков, малко над 200 са минали легализация. Това е станало на базата на поправките в закона, за които говорихме. Лично мен много ме впечатлиха кадрите на прокуратурата с неочистени от пръстта артефакти, съхранявани в кутии за обувки. Това очевидно са предмети, придобити съвсем наскоро и несвързани с каквито и да било аукциони. Между другото изложбата, която Божков направи преди години в Брюксел, също беше незаконна, защото Конституционният съд още не се беше произнесъл. Аз искам тя да види бял свят и да бъде гледана от всички, независимо дали ще бъде призната за частна сбирка или ще влезе в държавните музеи.\nИнтересно как се изнасят подобни едри антики, за да стигнат до аукционите?\nЖурналисти правят грешката, че тази колекция е събирана от 2005 г. насам - това не е вярно, тя е събирана много по-отдавна. Ако е станало през българска територия, това е било през 90-те години, когато България беше разграден двор. Тогава ние знаехме за канали, минаващи през тогавашна Македония, която също беше разграден двор, а оттам се озоваваха в Австрия. Сега и да ги има, тези канали функционират много по-слабо.\nЧовек от службите преди години в частен разговор ми каза, че специално място във веригата на контрабандата заемат т. нар. оценители, част от които са ваши колеги.\nНикога не съм се занимавал с тази дейност, но е нормално да се насочи вниманието и към тях. Имаше едно дело за подобни истории във Видин, но мисля че археолозите или бяха оправдани, или получиха условни присъди.\nСъществува мнение, че темата за присвояване на културно-историческо наследство опира до националната сигурност. Все пак става дума за национално богатство с неизчислима стойност.\nВ този смисъл - да! Изнесени са огромен брой предмети, прочутият Митко Бузата, който живее в Австрия, и Императора, който загина при неясни обстоятелства, са само малка част от замесените. Само допреди десетина години, веднъж месечно в кино „Полтава“ във Велико Търново имаше тържище, където човек можеше да разгледа, да си купи и дори да изнесе зад граница такива предмети. Но какво точно е изнесено в кря на миналия век, едва ли някога ще разберем.\nИма ли още иманярски ресурс в земята ни?\nАрхеологията не е търсене на находки, а разкриване на градове, архитектури, гробници. А иманярите удариха българската история не толкова с изнасянето на антики, колкото с това, че унищожиха много архитектурни паметници. Това е най-голямото престъпление на иманярството, което се развиваше не без покровителството на хора от властта.


Ердоган пое контрола и над националната информационна агенция - Свят - Дневник\n16:19, 22 апр 19 , 6848\nДирекцията за комуникации на турския президент е поела контрола над националната информационна агенция. Това съобщи в. "Хюриет", позовавайки се на президентски указ, публикуван в Държавен вестник на 19 април.\nС него президентската администрация получава права "да прави одит на ресурсите, организацията и персонала" на Анадолската агенция. Съгласно реорганизацията на Дирекцията за комуникации Анадолската агенция ще сключва 5-годишен договор с президентството. Той ще се отнася и за управлението, включително как се назначават ръководителите на агенцията.\nУказът възлага на дирекцията "да определи стандартите за комуникации между институциите и те да се прилагат от обществените институции и организации".\nАнадолската агенция е акционерно дружество, основано от Мустафа Кемал Ататюрк и негови съратници на 6 април 1920 г. в опит да се улесни разпространяването на информация за Войната за независимост. Корпорацията Анадолска агенция е регистрирана на 1 март 1925 г.\nДирекцията към президентството вече надзирава Агенцията за реклами в медиите и националната обществена телевизия TRT.\n10:24, 21 окт 21 / Свят 8\n10:18, 21 окт 21 / Свят 3\n09:24, 21 окт 21 / Свят 23\n10:17, 21 окт 21 / България 4\n10:09, 21 окт 21 / В памет 15\nNorman Granz 16:26, 22 апр 19 / Неутрално\nВече всички новини, идващи от Турция, ще са добри, много добри или отлични.\nскоро на екран ИЗЧЕГЪРТВАЧИТЕ III 16:24, 22 апр 19 / Неутрално\nСледваща стъпка - анулиране на изборите.\nРейтинг: 1484 16:21, 22 апр 19 Неутрално\nНа Ети любимеца.\nТой ще казва вече що е то фейк нюз и има ли почва у нас.\nУ тях всъщност.\nРейтинг: 958 16:24, 22 апр 19 Неутрално\nПочти нищо не е останало, върху което Ердоган да не е пое контрола, но Турция продължава да върви надолу, пък и все още не може да се направи собствена рейтингова агенция, която да започне да доказва, че това не е така.\nРейтинг: 1456 16:24, 22 апр 19 Неутрално\nРейтинг: 605 16:24, 22 апр 19 Весело\nТайип Владимирович смело върви по стъпките на северо-азиатското джудже. Скоро ще сме объркани коя от двете сатрапии е по-голямата Кочина на Злото и Лъжата.\nРейтинг: 3578 16:25, 22 апр 19 Неутрално\nМи к'во? Да си дойдем на думата, да затворим кръга, да си се върнем към корените ...\nКемал Ататюрк създава Анадолската агенция като пропагандна на установяващият се нов режим.\nСега Ердо я връща пак там ...\nПрочее ... ние па к'во цвилим под тая новина?\nПри нас още миналата година беше създаден "Мозъчен тръст" към БТА. И те плодят подборки от новините и "аналици", под които пищим тук. Пищим от всички разцветки при това!\nРейтинг: 2607 16:26, 22 апр 19 Неутрално\nСледва официална титла Султан!\nРейтинг: 3960 16:26, 22 апр 19 Неутрално\nРейтинг: 4040 16:28, 22 апр 19 Весело\nРейтинг: 2044 16:28, 22 апр 19 Неутрално\nКомшиите май още не са ударили дъното. Но са на път да го ударят.\nРейтинг: 1676 16:31, 22 апр 19 Неутрално\n"Министерство на истината"!!!\nРейтинг: 272 16:32, 22 апр 19 Неутрално\nВ България да не е по-различно ?\nКакто Кокинов каза на Борисов за Цацаров:\n„Не ми се подсмихвай, ти си го избира…“\nРейтинг: 568 16:36, 22 апр 19 Неутрално\nЕрдо май докато е разнасял гевреци е прочел "1984"\nРейтинг: 1322 16:36, 22 апр 19 Весело\nНа зетя банката, на дъщерята агенцията, а Ердо,Султан.\nРейтинг: 776 16:36, 22 апр 19 Неутрално\nабе с две думи.....\nРейтинг: 2778 16:38, 22 апр 19 Неутрално\nИ аз съм живял в режим на държавна цензура.\nРейтинг: 1034 16:47, 22 апр 19 Неутрално\nНяма диктатура в Турция.\nП.С.: Заради тази статия- днес Ети цял ден ще се бори тук, и кьорав бакшиш няма да изкара...\nРейтинг: 859 16:48, 22 апр 19 Весело\nЗа по-сигурно ще излъчват/предават само сури от Корана\nРейтинг: 1280 16:48, 22 апр 19 Неутрално\nРеджеп пое контрола още по време на местните избори.\nЗащото турската ЦИК броеше гласовете до последно навсякъде, включително и в Истанбул, и пращаше своите данни към AA (защото само държавната агенция има право да ги съобщава), но... АА мълчеше. След 23,30 ч. АА замълча и чак на другият ден по обяд каза какви са резултатите за Истанбул.\nТа турските блогъри казват, че Ердоган е забранил на АА да съобщава, че републиканският кандидат е победил в Истанбул, въпреки, че вече се е знаело.\nРейтинг: 716 16:57, 22 апр 19 Весело\nТова е долна дезинформация, скоро самата агенция ще опровергае всички съмнения.\nРейтинг: 512 16:59, 22 апр 19 Весело\nНе. Това не е достатъчно. Направо да анулира календара, да обяви 978 примерно за вярната, да поведе джихад срещу интернета, да се произведе сам в пророк и учебните часове да почват с надъхваща песен за солидарността на честните турци срещу спекулантите на лук, които - несъмнено!!! - са кръстоносци.\nРейтинг: 5434 17:04, 22 апр 19 Неутрално\nЕрдоган е станал октопод\n"да прави одит на ресурсите, организацията и персонала"\nА тъй, "персонала" е ключовата дума май...\nРейтинг: 1747 17:09, 22 апр 19 Неутрално\nОт утре ще слушаме само хвалби за мъдрите дела на Султана и абсолютно нищо положително за опозиционните републикански партии. Но затова пък, следвайки "1984", най-вероятно ще има и "минутка на омразата", в която ще бъдат разкривани най-новите антинародни дела на Гюлен и неговото ФЕТО, заклети врагове на народа! Ердоган е фактически Султан без официална титла и все още без официално конституирано право на семейно наследяване на титлата "Президент". Както навремето Наполеон се коронясал за "Император" - нова измислена титла, равна на "Крал", но изменена заради негативния смисъл на кралската.\nРейтинг: 3578 17:10, 22 апр 19 Весело\n"да прави одит на ресурсите, организацията и персонала"А тъй, "персонала" е ключовата дума май...\n—цитат от коментар 22 на Колобър\nРесурсите. И организацията. Те са алфата и омегата.\nА персоналът е включен за улеснение. Мекерета сред журналята да искаш!\nНо му трябва "и персонала", за да може директно да назначава, а не да се мОрат и бавят с разни фатки и излишен натиск (за неразбралите).\nРейтинг: 279 17:16, 22 апр 19 Неутрално\n"Той ще се отнася и за управлението, включително как се назначават ръководителите на агенцията"\nще се назначават само малки Ердовци\nРейтинг: 225 17:27, 22 апр 19 Неутрално\nДа го духа, мангал!\nРейтинг: 442 17:34, 22 апр 19 Весело\nЕрдо става новия Аллах.\nРейтинг: 2737 17:37, 22 апр 19 Неутрално\nПропаднала гервекаджийница е Турция.Всичко върви надолу в пропастта и излизане от там няма.Не случайно избирателите в големите градове биха много силен и звучен шамар на Ердоганчо и неговата пасмина....\nРейтинг: 2737 17:39, 22 апр 19 Неутрално\nДръжки става.От прораднал геврекаджия не можеш да искаш много...\nРейтинг: 227 17:39, 22 апр 19 Неутрално\nРейтинг: 5918 17:40, 22 апр 19 Неутрално\nЕ, сега вече е официално.\nРейтинг: 2737 17:44, 22 апр 19 Неутрално\nОт както му забиха шамарите зад врата в големите градове, мустакатият геврекаджия не е на себе си(не че някога е бил),но сега е като дрогиран.https://www.bobiler.org/monte/preview/48314/bobiler.gif\nРейтинг: 4091 17:48, 22 апр 19 Неутрално\nЧе тоя как е пропуснал нещо извън контролът му в Турция досега ? Та оттук нататък турците ще гледат и слушат само това, което президентът им реши. Изборите в големите градове, спечелени от опозицията се касират и така нататък банално предвидими неща.....\nРейтинг: 577 17:51, 22 апр 19 Неутрално\nТози анадолец много силно иска да приключи земния си път с вис.\nРейтинг: 714 17:57, 22 апр 19 Неутрално\nРейтинг: 1528 18:14, 22 апр 19 Неутрално\nКато че, ли досега АА бяха независими.\nВидяхме как Ердо им отряза гласа на изборите, точно преди да оповестят загубата на кандидата му за кмет на Истанбул. И Бинали’то се изтъпанчи, че уж бил спечелил. Смело, без никакво притеснение, че “свободните” медии могът да го разобличат. Траги-комедия.\nРейтинг: 7623 18:17, 22 апр 19 Неутрално\nВсичко под контрол, под негов контрол, на диктатора. Това какво ще оправи?\nРейтинг: 867 18:23, 22 апр 19 Весело\nСамо за миг да си представим.\nРумен Радев обявява с указ, че поема контролът над БТА...\nРейтинг: 3608 18:39, 22 апр 19 Неутрално\nПочти нищо не е останало, върху което Ердоган да не е пое контрола, но Турция продължава да върви надолу....\nТочно защото рейтингаът му пада, той стяга все повече и повече хватката си над обществото в Турция.\nРейтинг: 279 18:49, 22 апр 19 Весело\nКой ли ще е новия шеф на турската ЦИК?\nРейтинг: 400 18:58, 22 апр 19 Неутрално\nСамо не съм сигурна Турция на две части ли ще бъде разделена или на три части?\nРейтинг: 400 19:00, 22 апр 19 Неутрално\nКурса на лирата към долара в момента: 5.8366\nРейтинг: 972 19:24, 22 апр 19 Неутрално\nТурция преди Ердоган не беше лоша държава, После ще и трябват много дълги години за да се възстанови.\nРейтинг: 605 19:40, 22 апр 19 Неутрално\nВие сте доста милозлив човек. Оптимизмът ви за някакво възстановяване на Турция е наивен и дълбоко неверен. Светът върви в стремглав напредък, в който изостаналостите, като Турция, Русия и за съжаление Обединеното кралство ще пропаднат във вътрешни (югославски) проблеми. Голямото състезание днес е между Щатите и Китай, и дай Боже да е невоенно. Определящо е успехът или не на частните космически предприемачи. Аз лично съм за SpaceX.\nРейтинг: 1042 19:48, 22 апр 19 Неутрално\nХак им е. Като не могат да броят.....\nКъде е турчинът, за да възпее напредничавостта на решението? Близо 50 коментара, а никакъв го няма.\nРейтинг: 511 19:52, 22 апр 19 Неутрално\n"Дирекцията за комуникации на турския президент е поела контрола над националната информационна агенция....Дирекцията към президентството вече надзирава Агенцията за реклами в медиите и националната обществена телевизия TRT."\nМустафа Кемал Ататюрк и неговите съратници,които основават Анадолската агенция могат да се въртят като витла на хеликоптер от гняв!\nРейтинг: 3601 20:39, 22 апр 19 Весело\nПри нас още миналата година беше създаден "Мозъчен тръст" към БТА\nА тук, каквото каже DW, това е верно....\nРейтинг: 279 21:09, 22 апр 19 Неутрално\n""Само за миг да си представим.\nРумен Радев обявява с указ, че поема контролът над БТА...""\nПри нас не прездиента е Султан!\nТа не сме далече то БайХ, да ограничи нета и онлайн медиите.\nЗа сега само печатните парцали и телевизиите са негови, но това му стига.\nПенсионерите и маломните му избиратели все още ги гледат/четат и им вярват?!\nРейтинг: 645 21:36, 22 апр 19 Любопитно\nА Путин кога ще го последва?\nРейтинг: 1460 21:52, 22 апр 19 Неутрално\nАйде сега дойче веле. Ако искаш го четеш, ако исаш не. Имаш достъп до всички агенции и големи медии в цял свят. Българите говорим чужди езици, за разлика от турците.\nРейтинг: 515 22:09, 22 апр 19 Неутрално\nАма накрая опозицията пак спечели, нали? Ама внушавахте как щели да манипулират изборите. Загубиха със едни смешни 15 000 гласа в 15 милионен Истанбул. Едва ли и през деня не са имали екзит полове или други методи за да научат как върви гласуването. Ако са искали и можели да манипулират нещо, да са го направили.\nСАЩ и европа.\nРейтинг: 497 22:24, 22 апр 19 Неутрално\nДо коментар [#36] от "half truth":Ама накрая опозицията пак спечели, нали? Ама внушавахте как щели да манипулират изборите. Загубиха със едни смешни 15 000 гласа в 15 милионен Истанбул. Едва ли и през деня не са имали екзит полове или други методи за да научат как върви гласуването. Ако са искали и можели да манипулират нещо, да са го направили.\n... абе ако е ставало дума за 15 000 гласа, да са ги препикали... ма да не са 1,5 милиона гласа разликата, а?\nРейтинг: 225 23:50, 22 апр 19 Неутрално\nТова ми се струва доста по-ефективно решение от разните половинчати опити на европейските политици за справяне с фалшивите новини.\nРейтинг: 518 02:30, 23 апр 19 Весело\nАми то си е вярно - DW се контролира от обществен съвет, а не от изперкал религиозен фанатик с мания за величие!


Интервю :: Историкът Спас Ташев: 91% вот в полза на НАТО и ЕС е успех :: Monitor.bg\nИсторикът Спас Ташев: 91% вот в полза на НАТО и ЕС е успех\n07:30 02 Октомври 2018\nНужни са около 10 депутати от опозицията, за да убедят хората в Македония\nТогава мнозинството щеше да е за членство в НАТО и ЕС, но не и за промяна на името, казва в интервю за "Монитор" историкът македонист.\n- Г-н Ташев, очакван ли беше за вас резултатът от референдума в Македония и как ще коментирате ниската избирателна активност?\n- Резултатът от референдума беше напълно очакван, но пък очаквах малко по-висока избирателна активност. Това всъщност показва, че между отделните групи от населението в Македония текат доста разнопосочни процеси. От една страна, избирателната активност на албанското население е лесно обяснима. В същото време обаче очаквах още по-голяма активност в тези общини. Явно е, че не беше постигната максималната мобилизация, което показва, че албанците са имали едно изчаквателно поведение и то е било мотивирано от преценката дали биха могли да обърнат референдума, за да бъде валиден. Знаете, че това може да стане, ако са гласували 50% от населението. В мига, в който са разбрали, че няма да успеят, това е довело до известна демотивация. Но ме изненада и високата активност в някои източни общини на Република Македония, като Струмишко и Крива Паланка, които са близо до България. По-скоро през нашата страна те виждат тяхното евроатлантическо бъдеще. Мен лично ме изненада това.\n- Какъв знак тогава е тази ниска избирателна активност?\n- По принцип имаше заложен капан.\n- С кое? С начина на задаване на самия въпрос ли? Според някои експерти дори капаните са два.\n- Капанът се състои в това, че бе заложено референдумът да бъде валиден на базата на 50% от избирателите, при условие че последното преброяване в Република Македония е през 2002 година и ние не знаем точния брой на населението на тази държава. Така че обвързването с точната бройка е подводен камък, с който очевидно референдумът се сблъска. Само да припомня, че по време на Косовската криза около 150 000 албанци от Косово, които се преселиха на територията на Македония, получиха македонско гражданство. Сега е много трудно да кажем къде живеят тези хора - дали в Косово или в Македония, тъй като имат имоти и на двете места. От тази гледна точка имаше едно изкуствено завишаване на бариерата. Според мен реално изборната активност е по-голяма, но с оглед на данните за броя на населението и избирателната активност се отчита като ниска, което е най-големият препъникамък. По принцип Македония има традиции да формулира двузначни въпроси. Още по време на референдума за независимост въпросът бе също такъв. Той гласеше „Дали сте за суверенна република Македония с правото да стъпи в съюз на независимите държави на Югославия?“. Аз лично не знам как да тълкувам този въпрос. Явно и днес има подобен проблем.\n- Беше ли обвързан наистина въпросът с бъдещето на страната и нейната европейска интеграция?\n- На практика беше обвързан. Смятам, че ако въпросът беше разделен на две - единият да е за членство в НАТО, а другият да е за промяна в името, то мнозинството щеше да се произнесе в полза на членство в НАТО и ЕС, но не би подкрепило промяна в името. До голяма степен самото обвързване обрече този референдум.\n- Въпреки че той е само консултативен.\n- Точно така. Македонският премиер си е давал сметка за това нещо и поради тази причина го обяви за успех.\n- Казвате, че Заев си е дал сметка какво ще последва, но още в началото на деня на референдума той благодари на България, определи го като празник. След това заяви, че няма да подава оставка, как си го обяснявате?\n- Все пак 91% гласове в полза на НАТО и ЕС е успех. Просто е въпрос на тълкование. В случая имаме две страни, които се обявяват за победителки. По-скоро това означава продължаване на агонията в Македония. Сега въпросът трябва да бъде решаван от парламента. Нужни са около 10 депутати и установихме, че ако се използват механизмите на изпълнителната власт, може би ще е по-лесно да спечелят 10 депутати от опозицията, отколкото да убедят цялото население на Македония да има друг модел на поведение. Ще видим какво ще се случи, ако парламентът не успее, Македония отива към една постоянна политическа нестабилност. През пролетта предстоят президентски избори и ако промяната на името не мине в парламента, тогава Заев ще подаде оставка според мен. Това ще доведе до извънредни избори. В същото време ще има извънредни избори и в Гърция. Общо взето, целият регион става зависим от проблемите на Македония. Македонските албанци по някакъв начин също влияят на политиката на Косово и Албания. Затова си мисля, че и нашите политици по-скоро не бяха активни и до известна степен проспаха тези процеси.\n- Имаме ли основание тогава да се притесняваме, ако Македония навлезе в този период на нестабилност?\n- Според мен имаме такова основание. Допуснахме фундаментална грешка, смятайки, че евроатлантическата интеграция означава автоматично елиминиране на съществуващите проблеми на двете държави. Без да си свършим работата, няма как да очакваме голяма промяна в общественото мнение в Македония. Доскоро все пак имаше едно правителство, това на Заев, което демонстрираше стабилност. Тоест нашата смесена комисия по отношение на спорните въпроси също ще бъде поставена под съмнение, ако станем свидетели на нестабилност.\n- Какъв развой тогава предвиждате, при условие че и опозицията в Скопие ликува, а Заев също обяви победа?\n- Има обаче и един трети фактор, който ликува, и това са македонските албанци. Всъщност те са факторът, който показа, че има най-силна евроатлантическа интеграция. Тоест големите политически фактори ще обръщат все по-голямо внимание на политическите искания на македонските албанци, а те до голяма степен са свързани с тяхната идея за цялостно разрешаване на албанския въпрос на Балканите. Така че от тази гледна точка ситуацията се усложнява.\n- Всъщност това е трети референдум в историята на Македония. Какви поуки трябва да си вземем и имат ли бъдеще тези допитвания?\n- Често пъти давам за пример първия референдум в Македония, който е общ и за Македония, и за България. Това е допитването непосредствено след издаването на султанския ферман за българска екзархия. Според него се предвиждаше, ако 2/3 от населението на Македония гласува за присъединяване към българската екзархия, македонските епархии да са към нея. Всъщност може би това е най-масовият референдум въобще в историята на Македония. Може би България трябва да си направи най-важния извод, че тя носи отговорност за съдбата много от живеещите в Република Македония. Има около 200 000 души, които са декларирали своята българска принадлежност, кандидатствайки за българско гражданство. Най-малкото България носи отговорност за тези хора. Реално погледнато броят на лицата с български произход е много по-голям. В 21 век границите няма да имат толкова голямо значение, колкото влиянието на идеите на социокултурните пространства. Те ще определят геополитическата мощ на държавите. Така че ние трябва да защитим българските общности.\n- Какво обаче печелим и какво губим като държава от Преспанския договор?\n- Всъщност през изминалите 29 години България загуби много, като не успя да се конституира като страна по спора за името на Република Македония. Спорът бе пренесен между една Македония, създадена през 1945 година, и такава, която е съществувала през Античността. Те се оказаха бели петна.\n- Казахте, че са пропуснати много от проблемите в Македония. Дълъг ли е пътят на страната към евроинтеграцията?\n- Очевидно е дълъг. Още повече че той не зависи само от населението на Македония, дори от волята на съседните държави. Проблемите са комплексни и често пъти решенията не зависят от местните политици. Разбира се, ние не бива да отстъпваме от нашите цели. Крайно време е България да има стратегия по отношение на Македония и да си даде сметка, че без да имаме там културно и икономическо присъствие, няма как да настъпи промяна на общественото мнение по отношение на България. В Македония нямаме български медии, вестници, телевизии, трябва да има траен интерес към нас. Докато не направим това, по-скоро оставаме в сферата на романтизма.\n- А Македония остава ли в сферата на романтизма още дълго време?\n- Ако говорим конкретно за населението на Македония, то продължава да живее в някакъв изкуствен сън. Изглежда, че тази изкуствена идентичност се оказа по-важна, отколкото решаването на реални проблеми. Явно пропагандата даде своите резултати.\nЗавършил е Дипломатическия институт при МВнР, УНСС и Тракийски университет\nОсновател и пръв директор на Културно-информационния център на Република България в Скопие и бивш заместник-председател на Държавната агенция за българите в чужбина\nДоктор по статистика и демография в БАН. Защитил дисертация на тема „Демографски перспективи на България и имиграционна политика“\nГлавен асистент в департамент „Демография“ на ИИНЧ при БАН\nСпециализира в областта на международните миграции\nУчаства в актуализациите на Стратегията за демографско развитие на България. Автор е на редица книги, научни статии и научно-популярни публикации


Паметникът "Майка България" се намира в центъра на Велико Търново.\nПосветен е на загиналите в 4 войни - Руско-турската 1877-1878 г., Сръбско-българската 1885 г., Първата балканска и Първата световна война. Паметникът е построен в прослава на загиналите во̀йни със средства, дарени от населението на Велико Търново.\nВ криптата на паметника гори вечен огън, а на върха му се издига статуя, която символизира Майка България, коленичила със знаме в ръка. Около мемориалния комплекс е изградена цветна градина с пейки.\nОткрит e на 6 май 1935 г. По-късно става известен като паметника "Майка България". По време на събитията след 9 септември 1944 година короната от главата на Майка България е била свалена и изчезва. Но доста години след това, след 10 ноември 1989, се оказва, че е запазена и отново е положена на мястото ѝ.


Д-р Н. Брънзалов за ваксинирането: Всеки има право да решава - От деня - БНР Новини\nВаксинирането не трябва да бъде задължително, каза в интервю за Нова телевизия д-р Николай Брънзалов, заместник-председател на Управителния съвет на Българския лекарски съюз. Според него ниското ниво на ваксинация у нас е резултат от разединението относно имунизацията и коронавируса като цяло:\n„Като всеки вирус, той си търси варианти, за да може да съществува и да пенетрира колкото се може повече в обществото. За да не се случи това, трябва да направим така, че той да премине през колкото се може по-малко хора. Всеки има право обаче да решава – аз съм категорично против всякакви задължения, защото задълженията, обязаностите водят до още по-голяма съпротива. Аз разбирам обществото - в него се е събрала голяма доза гняв. Всички тези рестриктивни мерки водят до създаване на голям или по-голям дискомфорт на всеки един от нас", каза заместник-председателят на УС на БЛС.\nПрограма Хоризонт От деня covid ваксини bg Брънзалов ваксини ковид


Печалбата на банките се увеличи с 4,2% - Izbori.bg\nНачалоКметски избориПечалбата на банките се увеличи с 4,2%\nС 4,2 % се е увеличила печалбата на банките към края на септември и достига милиард и 300 млн. Това сочи анализ на БНБ за третото тримесечие на годината, съобщава БНТ.\nНаблюдава ли се ръст и в кредитите на фирми и физически лица. Спестяванията в банковата система през третото тримесечие растат с 3% до 94,5 млрд. лева, а раздадените кредити - с 2,3% до 64,6 млрд. лева\nБрутният кредитен портфейл на банковата система нараства с 1,4 млрд. лв. или се наблюдава увеличение от 2,3 на сто.\nРъст от близо 3% се наблюдава отпуснатите кредити за домакинствата, на фона само на процент и половина за фирмите.


ACONITUM NAPELLUS 30CH\nХомеопатичен лекарсвен продукт, получен от растението Самакитка, който се използва в случаите на трески, назофарингит, не-стрептококов фарингит, ангина, ларингит, бронхит, както и при кръвотечение от носа, в случай на тежки крака. Aconitum Napellus е подходящ и при слънчево изгаряне или при слънчев удар. Може да се използва при неврозни състояния, при високо кръвно налягане, сърцебиене, невролгии (заболяване на някой от периферните нерви), безпокойство и при непълноценен сън. Продуктът е подходящ за жени с липсваща менструация (аменорея) или за предотвратяване на менорагия (обилна менструация). Аконитум Напелус има болкоуспокояващ ефект, той намалява болката при контузии и скованост на гърба. Лекарство може да се използва и при лицеви парализи.\nХомеопатично лекарство получено от Aconit napel /Самакитка/, растение от семейство Лютикови /Renonculacée/.\nМонопрепарат без специфични терапевтични показания. Назначава се от хомеопат. Хомеопатичните монопрепарати се приемат през устата. Не е желателно да се яде и пие нищо 15 минути преди и половин час след прием. Гранулите се поставят под езика до пълното им разтваряне. При бебета и малки деца гранулите могат да се разтворят в малко вода и да се дават с малка лъжичка. По време на лечението е желателно да се избягва консумацията на цигари, кафе, чай от мента и други билки, съдържащи етерични масла поне 2 часа преди и след приема. В случай на повишена температура, препоръчителната доза е 5 гранули d'Aconitum Napellus 9 CH на всеки два часа и лечението трябва да продължи докато пациентът започва да се поти. За лечение на кашлица, възпалено гърло, бронхит, ларингит и ринофарингит, Aconitum Napellus може да бъде използвано заедно с Belladonna /5 гранули на Belladonna 9 CH/. За лечение на неврологична болка трябва да се вземат 5 гранули на всеки 4 до 6 часа в продължение на 15 дни. Прием на 5 гранули на Aconitum 15 CH Napellus вечерта преди лягане, ще помогне при безсъние. Лечението може да продължи 15 дни и / или да бъде подновено, ако е необходимо. Освен това се препоръчва на болните, които имат пристъпи на паника, страх от смъртта, или са неспокойни, 3 гранули d'Aconitum Napellus 30 CH. За лечението на кризи от сърдечно-съдови заболявания, да се поставят под езика пет гранули Aconitum 15 CH на всеки три часа, за един или два дни. Честотата на прилагане се намалява постепенно. При лечение на аменорея настъпили след уплаха или други причини , се използва техниката на мащаба на дозата. Това включва прием на една доза 9 СН първия ден, още една доза 15 CH на втория ден и най-накрая доза 30 CH на третия ден. За облекчаване на слънчево изгаряне вземете 5 гранули Aconitum Napellus 15 CH 4 пъти на ден в продължение на един или 2 дни.Ако е необходимо, лечението може да се възобнови.


Над 1900 ученици са участвали в Европейския ден на спорта 2020\nМинистър Кралев инспектира терените за три нови футболни игрища в област Русе\nПовече от 1900 ученици и 141 преподаватели от 14 учебни заведения на територията на област Русе се включиха в инициативата Европейски ден на спорта, която се проведе на 25-и септември миналата година за шести пореден път в страната. Те имаха възможността да практикуват всякакви видове физическа активност, спорт и игри, но при стриктно спазване на наложените противоепидемични мерки. Поради ограниченията и невъзможността за събиране на едно място на повече хора специално внимание беше отделено и на широкото отразяване на всяко от събитията в социалните медии. Независимо от пандемията няма сериозна разлика в бройката на участниците в инициативата през последните години в региона.\nУчилищата от Русенско, които избраха да се присъединят към начинанието са ОУ „Христо Смирненски“, ОУ „Братя Миладинови“, ОУ „Отец Паисий“, Професионалната гимназия по облекло „Недка Иван Лазарова“, СУ „Възраждане“, СУ „Йордан Йовков“, СУПНЕ „Фридрих Шилер“, Начално училище „П.Р. Славейков“, както и професионалната гимназия в Бяла, ОУ „П.Р. Славейков“ в Обретеник, ОУ „Св. Св. Кирил и Методий“ в Полско Косово, а също така АГ „Гео Милев“, МГ „Баба Тонка“ и ОУ „Иван Вазов“. Последните три училища се нареждат сред отличниците в областта, като от ОУ „Иван Вазов“ са провели девет различни събития в рамките на три часа, а в тях са участвали над 400 деца. Споменатите 14 училища от региона ще получат сертификати за участие от организаторите сдружение „БГ Бъди активен“. От там осигуряват и онлайн достъп до наръчници, презентации и други електронни ресурси, които могат да бъдат в помощ на учебните заведения при организирането на спортни празници.\nНа национално ниво част от инициативата са били 390 учебни заведения, над 77 000 ученици и близо 8000 преподаватели. Амбицията на организаторите е тази година всички учебни заведения от България на 24-и септември да станат част от Европейския ден на спорта в училище.\nПрипомняме, че инициативата се реализира в рамките на Европейската седмица на спорта и през 2020-та отново беше подкрепена от Министерството на образованието и науката, Министерството на здравеопазването, както и от множество други институции, сред които е и Областна администрация Русе. Областният управител Галин Григоров изказва благодарност на участниците и заявява готовност администрацията да продължи да оказва подкрепа при реализирането на подобни мероприятия. За принос към инициативата екипът на Областна администрация Русе беше отличен със сертификат от организаторите. Също така те изказват благодарност на Григоров и на екипа на администрацията за оказаното съдействие за разпространението на информация относно предвидените събития.\nПо-подробна информация за всички минали и предстоящи събития може да бъде открита на сайта на сдружение „БГ Бъди активен“ – www.bgbeactive.org.\nНе по-малко интересен факт е, че през 2019-та година в инициативата са участвали повече от 400 учебни заведения от страната, като в рамките на един ден към движението и спорта са били привлечени над 95 000 ученици. Тогава извън България в кампанията са се включили повече от 9000 училища от 44 държави по цял свят. Така в рамките на 120 минути физически активни са били над 3 милиона младежи.\nЕтикети Областна администрация учебни заведения бъди активен европейски ден на спорта


Как да оползотворите свободното време на детето си | Акварел\nКак да оползотворите свободното време на детето си?\nСъвременните деца са наистина заети и техните родители държат те да нямат много свободно време. Почти всички деца са записани на някакъв вид спорт и веднага след училище и занималня те се отправят към залата за тренировки. Седмичната им програма е доста натоварена и запълнена и така не им остава свободно време, в което да играят или просто да си почиват.\nКакто споменахме по-горе, едната крайност е прекалената заетост и ангажираност, която родителите искат да създадат на своите деца. Но съществува и друга крайност, която също не е да препоръчване. Това, разбира се, са телефоните, таблетите и видео игрите, които отнемат много време на децата. Няма как да лишите своето дете от мобилен телефон или пък да му забраните да играе на него, при положение, че всички негови приятели правят това. Но не забравяйте, че за всяко нещо трябва да има здравословна мярка. Можете умело да съчетавате училището, писането на домашните, практикуването на някакъв вид спорт и достатъчно време на открито, но и да не пропускате заниманията, които ще му бъдат от интелектуална полза. Ние от Акварел имаме няколко идеи и съвети как да оползотворите уикендите и почивните дни. Ето ги и тях:\nНаблегнете на общата култура\nОбщата култура и познания никога няма да бъдат излишни. Можете да предизвикате интереса на детето към четенето и научаването на нови неща по лесен начин. Интересните енциклопедии, които са пълни с интересни и забавни факти са нещо наистина полезно и обогатяващо и имате огромен избор от теми – за велики личности, за животинското царство, за космоса, за воините и т.н. Разбира се, не трябва да пропускаме и интересните романи и различните видове прочитни приказки, които ще въведат детето ви в красивия свят на книгите.\nСигурно знаете, че новата мания на всички възрастни са книгите за оцветяване. Кой е казал, че оцветяването е само за деца? Именно книгите за оцветяване да чудесен повод да прекарате време насаме с детето си. Ще се забавлявате, ще творите, ще се сближите и ще забравите за стреса и напрежението, предизвикани от заетото ежедневие. Единственото, от което се нуждаете са интересни книжки за оцветяване и качествени цветни моливи.\nСъчетайте образованието и творчеството\nВажно е в образованието да има и творчество – по този начин материалът се усвоява и научава по-бързо и лесно. Ако имате желание да развиете потенциала и виждате, че детето ви има творчески заложби, то непременно се постарайте да ги развиете. Ние от Акварел мислим, че няма нищо по-лошо от нереализирания потенциал у един човек и именно затова се стараем да събудим творчеството от най-ранна детска възраст. Именно затова създадохме специалните креативни комплекти, които представляват пособия за моделиране или рисуване. Комплектите са съобразени с училищните предмети – по математика, биология, рисуване, химия, физика, музика и други. Може да разгледате нашите продукти на Paulinda - тесто за моделиране, които никога няма да омръзнат на детето Ви.\nПотърсете му хоби\nПоговорете в детето и се опитайте да разберете от какво се интересува то самото. Не е нужно да го принуждавате да ходи на интензивни езикови курсове или на спорт, който не му е интересен и го натоварва. Така детето ще се чувства притиснато и ще върши всичко с нежелание, което значи че ще бъде недоволно и изнервено. Защо не пробвате да го запишете на народни танци? Единственото, което му трябва е ентусиазъм и ефектна народна носия, в която ще се чувства удобно. А мислили ли сте да го запишете на уроци по някакъв музикален инструмент? Изборът е голям – китара,барабан, бонго и какво ли още не.\nЕтикети: детски книжки дете тесто за моделиране


Честваме Свети Йоан Предтеча – Kmeta.bg\nНачало » Честваме Свети Йоан Предтеча\nЧестваме Свети Йоан Предтеча\nНа 7 януари православната църква чества паметта на Свети Йоан Кръстител. Той наречен Предтеча, защото е предрекъл идването на Месията – Исус Христос. Свети Йоан го кръщава в река Йордан.\nЙоан познава и посочва Христос като Син Божий. Той живее като аскет на брега на реката. Умира мъченически, като му отрязана по заповед на цар Ирод Антипа. Легендата говори, че Майката на император Константин Елена е препогребала главата на светеца в църква основана от нея в Светите земи.\nЧастица от мощите на Предтеча бяха открити в Созопол. Автентичността им беше потвърдена от британски учени. Сега те са изложени в черквата “Свети Свети кКирил и Методий”.\nИвановден е един от 12-те най-големи християнски празници в календара.\nОбредното къпане за здраве на Йордановден продължава и на Ивановден, като в някои райони на страната дори е по-тачено на този ден, отколкото на Богоявление. Празникът се нарича Женски водици, защото се къпят младоженките и момиченцата, които са се родили през годината.\nКумът или деверът къпе младоженците, оженили се до Ивановден, къпят се именниците, сгодените ергени и моми. Обредът завършва с богато угощение в дома на окъпания и с размяна на подаръци.\nНа тази ден празнуват всички, които носят името Иван (означава благодат Божия), Иванка, Ивана, Иванина, Ваньо, Ваня, Ивелин, Ивелина, Иво, Ивайло, Калоян, Йоан, Йонко, Йонка, Йото, Йоана, Йоанка, Жан, Жана. 300 000 българи ще почерпят ден, за да им здраво името.\nКметът на Елена: Балканджийският дух на еленчани е несломим\nГорна Оряховица си събра данъците с 8% отгоре


Как да се определи Кенмор Сушилня врата, която не ще се затвори_Washer & Сушилни\nObstructions около отвора на вратата на вашия Кенмор сешоар предпазва врата на уреда от правилно затваряне и предпазва от цикъла на сушене се стартира поради открити блок около сензор на вратата . Електрическият сушилнята Кенмор има вграден сензор , който предотвратява сушилнята , да бъдат използвани , освен ако вратата е напълно затворена, и го показва код за грешка на контролния панел на сушилнята да ви предупреди за проблема. A непрекъсната грешка врата на вашия Кенмор сешоар , изисква енергия цикъл на уреда, за да се елиминира грешката и да се възстанови използване на сушилнята. Нещата ще трябва\n2 меки кърпи за почистване на MarketBook.bg Леките всички предназначение чисти MarketBook.bg: Покажи повече инструкции\nИзключете сушилнята от контакта , или натиснете " ; Power " да изключите захранването на сушилнята .\nОтворете вратата на сушилнята и се проверява за дрехи, които могат да бъдат уловени в между пантите на вратата .\nпремахнете някои от сушилнята за дрехи, за да се намали размера на товара му . Една препълнена натоварване на дрехи в сушилнята предпазва вратата на сушилнята от пломбиране затворена.\nНапръскайте всички предназначение чисти на върху мека кърпа и почистете уплътнението на вратата . Избършете отвора на вратата с влажна кърпа .\nРазтрийте сешоар вратата и отвора на със суха кърпа, за да премахнете влагата и затвори вратата.\nВключете кабелна сушилнята обратно в контакта, и след това натиснете "Power ". Push опциите за цикъл на контролния панел, за да изберете вашата сушилня цикъл. Натиснете бутона " Старт /Пауза " да започне цикъл на сушилнята .\nFrigidaire Affinity Washer Прави пищи Sound\nКак да почистите перфорирана Screen на GE Профил съдомиялната\nИзваждане на горната кошница в GE съдомиялни\nA газов котлон не се среща често в предната част на прозореца , защото повечето върхове газ са снабдени с качулка за вентилация. Въпреки това, можете да инсталирате изтегляне надолу газов котлон в пре


05 август 2020 | 17:46\nБългарското правителство, в какъвто и бъдещ формат на ГЕРБ да е то, планира да парализира цялата държавата за втори заради COVID-19. За това сигнализираха притеснени читатели на ФАКТИ. Те са видели как по места, в различни градове, масово върви предварителна подготовка за поставяне на КПП-та, които да ограничат свободното придвижване на граждани от град в град. Според информацията, >> повече\nИ поп-фолкът иска финансиране от държавата\n„Не може да ни оставят без финансова помощ”. С тези думи фолк певицата ДесиСлава коментира случващото се около колегите й в музикалния бизнес. Изпълнителката надигна глас, след като стана ясно, че над 150 хиляди души, които са заети в бранша, остават без работа, след като биват затворени нощните заведения. Певицата, която преди дни призна, че е болна от коронавирус, застава морално >> повече\nПремиерът Борисов и вицепремиерите направиха неопустими внушения. Борисов управлява 10 години със страх и репресии. Вчера внуши, че БСП ще счупи държавата, че ще бъде запален Партийния дом. Това е недопустимо! Държавата е счупена от ГЕРБ, те погазиха Конституциите, обезсилиха институциите, протестите не са само в защита на президента. Истинските причини са пагубното и корумпрано упр >> повече\nДепутатите окончателно и без дебати решиха да се създаде държавно предприятие "Държавна петролна компания" към министъра на икономиката. Това стана с приетите на второ четене промени в Закона за държавния резерв и военновременните запаси. С това решение се дава зелена светлина за създаването на 100 държавни бензиностанции. Те ще са под контрола на новата "Държавна петролна компания", а тях >> повече\n"Общината е в тежко финансово състояние, правим анализ на загубите и ще ги предоставим на правителството в очакване на помощ. Надяваме се на поне 2 млн. лв. на първо време", каза кметът на Банско Иван Кадев. От началото на годината до 30 април собствените приходи са намалели с 13%. Най-тежко е с туристическия данък, постъплението от който са намалели 23%. "Банско спази наложената му те >> повече


Отборите на Европейското: И без Златан шведите са готови за подвизи | Корнер.dir.bg\nОтборите на Европейското: И без Златан шведите са готови за подвизи\nСкандинавците са неделима част от първенствата в последните 21 години\n19:08 | 9 юни 2021 0 647 Снимка: Getty images\nИдва ред на Група "Е", в която е отборът на Швеция, а компания му правят Испания, Полша и Словакия.\nШвеция е отбор, без който доста рядко минава голям форум, като Скандинавците имат своята богата история на европейски финали, макар тази от Световните първенства да е доста по-славна и успешна.\nШведите пропускат първите осем Европейски първенства, преди да дебютират през 1992-а, когато всъщност са домакини на форума. И в ролята си такъв, скандинавците правят много ислно първенство, като печелят групата с наличието на бъдещия шамион Дания, както и колосите Англия и Франция.\nНа полуфиналите отборът на Швеция е спрян след 2:3 от Германия, но все пак това остава най-доброто представяне на тима на Европейско.\nВ ролята си на трети в Европа и света, шведите шокиращо изпускат Евро 1996, но след това нямат грешка. Швеция бе част от всяко от изминалите пет първенства, а сегашното ще бъде шесто поред.\nВ тях обаче особени поводи за гордост няма, защото Швеция премина групите само в един случай. През 2004-а, която болезнено си спомняме. Най-вече онова 5:0 срещу нас, с което стартираха, а след това ремита срещу Италия и Дания им осигуриха първото място в групата.\nНа четвъртфиналите Швеция изигра силен мач срещу Нидерландия, но след 0:0, "лалетата" победиха с дузпи.\nГолямата новина около Швеция в месеците преди първенството бе завръщането на Златан Ибрахимович в националния тим след пет години отсъствие. Заради травма обаче безспорно най-голямото име в историята на шведския футбол прецени, че няма да успее да бъде част от състава.\nШведите обаче имат доста опитни играчи, които зад гърба си вече са играли на няколко големи форума. Всъщност Швеция е сред най-опитните на първенството не само като брой мачове на отделните играчи, а и като средна възраст.\nЗлатан обаче трябваше да донесе онази класа и магия. Все пак той е сред суперзвездите на футбола, а друг швед от подобен калибър в момента няма.\nЕдва ли ще е изненада за някого, че Швеция практикува здрав и физически футбол, напълно характерен за скандинавците. В състава обаче впечатление правят хора като Деян Кулушевски и Александър Исак, които носят разнообразието не само от етническа гледна точка, но и със по-техничния и различен стил на игра на терена.\nВече в пета поредна година селекционер на шведите е Яне Андерсон, който пое тима след слабото Евро 2016. Андерсон имаше тежката задача да класира тима на Мондиала в Русия, защото помним, че скандинавците бяха в нашата група, заедно с колосите Франция и Нидерландия.\nИ шведите сътвориха две сензации, след като изпревариха Нидерландия в групата, а след това на баража изхвърлиха Италия. И всички отдадоха заслуженото на Яне Андресон след изхвърлянето на Италия.\nА в тези неща нямаше нищо случайно, защото в Русия шведите играха силно и достигнаха четвъртфиналите. Те бяха категорични и в квалификациите за Европейското, където завършиха втори в група с Испания, Норвегия, Румъния, Фарьорските острови и Малта.\nИначе Яне Андерсон нашумя в страната си след като изведе скромния Норкьопинг до шампионската титла, а след този подвиг получи и поста селекционер на родината си.\nВратари: Робин Олсен (Евертън), Карл-Йохан Йонсон (Копенхаген), Кристофер Нордфелд (Генчлербирлиги)\nЗащитници: Микаел Лустиг (АИК), Виктор Линдельоф (Манчестър Юнайтед), Андреас Гранквист (Хелзингборг), Пиер Бенгтсон (Вейле), Лудвиг Аугустинсон (Вердер Бремен), Филип Хеландер (Рейнджърс), Емил Крафт (Нюкасъл), Понтус Янсон (Брентфорд), Маркус Даниелсон (Далиен)\nХалфове: Себастиан Ларсон (АИК), Албин Екдал (Сампдория), Емил Форсберг (РБ Лайпциг), Густав Свенсон (Гуанджоу), Кен Сема (Уотфорд), Виктор Клаесон и Кристофер Олсон (Краснодар), Деян Кулушевски (Ювентус), Матиас Сванберг (Болоня), Йенс Каюсте (Мидтиланд)\nНападатели: Маркус Берг (Краснодар), Александер Исак (Реал Сосиедад), Робин Куасон (Майнц), Джордан Ларсон (Спартак Москва)\nВ отсъствието на Златан е трудно да отличим един шведски играч над останалите, но може би това трябва да е Деян Кулушевски.\n21-годишният играч, който играе като крило и атакуващ халф, е роден в семейството на македонци, както подсказва името му. Въпреки мачовете му за юношеските формации на Северна Македония, той избра Швеция и вече се превръща в основен играч за страната.\nКулушевски е играч на Ювентус, като направи изключително силен сезон за "бианконерите", които обаче изпуснаха шампионската титла. Всъщност цялата кариера на Кулушевски преминава на Ботуша с екипите на Аталанта, Парма и Юве.\nТой е човекът, от който се очаква да носи фантазията в предни позиции и казана на футболен жаргон да "връзва играта".\n14 юни Швеция - Испания в Севиля\n18 юни Швеция - Словакия в Санкт Петербург\n23 юни Швеция - Полша в Санкт Петербург\nЛогично Швеция не е сред основните фаворити за титлата от Европейското, като коефициентът това да се случи е 101.\nВсъщност шведите дори не са и сред фаворитите в своята група, като букмейкърите дават по-големи шансове да Испания и Полша да излязат от нея. Все пак това да стори Швеция се оценява на 1.44, докато провал в групата е 2.62.